钦定古今图书集成/明伦汇编/人事典/第051卷 > 《尔雅》 > 《释诂》
## 钦定古今图书集成/明伦汇编/人事典/第051卷 > 《尔雅》 > 《释诂》

郁陶、繇，喜也。

〈注〉《孟子》曰：“郁陶思君。”《礼记》曰：“人喜则斯陶，陶斯咏。”咏斯犹。犹即繇也。〈疏〉“皆谓欢悦。郁陶”者，心初悦而未畅之意也。

懠，怒也。

〈注〉《诗》曰：“天之方懠。”〈疏〉舍人曰：“懠，怒声也。”

“《坎》坎、壿壿”，喜也。

〈疏〉皆鼓舞懽喜也。《小雅伐木》云：“坎坎鼓我，蹲蹲舞我。”郑笺云：“为我击鼓坎坎然，为我兴舞蹲蹲然。”谓以乐乐己。